तामुलपुर महाकुमानि कुमारिकाटा जामगुरि बा राजा बाथौ आस्रमाव बाक्सा जिल्ला दुलाराय बाथौ गौथुम आरो नलबारि जिल्ला दुलाराय बाथौ गौथुमनि बानजायनायाव मिरु दुलाराय बाथौ गौथुमनि खुंगा 13 थि बोसोरसालिया जथुम्माया 20 आरो 21 मार्च साननैनि हाबाफारि लानानै दिनैफ्राय जागायबाय । फुंबिलिनि 6 रिंगा बाजिनाय लोगो लोगो बाथौ थानसालि थारनाय आरो बावथाय बावजेनो बाक्सा नलबारि जिल्लानि गोथारि भबेन नार्जारी, 7 रिंगा बाजिनाय लोगो लोगो भागिरथ रामचियारी आरो भबेन नार्जारीनि बिथांमोननि दैदेननायाव बाथौ आरज गाबनाय हाबाफारि या जानानै थाङो । दाब दाब जायगानिफ्राइ दुलाराय बाथौ दोहोरोम सिबियारि अनसाइगिरि थान्दै नोजोरबोआरि बिथांमोनखौ लैहोर लैहोर फैनानै खुंगा 13 थि बोसोरसालिया जथुम्माखौ गाजा गोमजायै खुंफुंनायाव दोलै नोगोरै हेफाजाब होफैनानै हाबाफारि खौ मेहेर गोनां खालामफैनो मिरु दुलाराय बाथौ गौथुमनि गाहाइ फोसावदिं आफादगिरि कान्तेस्वर बरगयारी लोगोसे मिरु दुलाराय बाथौ गौथुमनि लेङाइ आफादगिरि महन सोर्गीयारी बिथांमोना BODOLAND रादाबनि गेजेरजों खावलाइहरदों ।